66. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Δ.27400 της 25/25 Ιουν. 1971 (ΦΕΚ Β΄  492) Περί καθορισμού της περιοχής της τέως Διοικήσεως Πρωτευούσης, πλην της Κοινότητος Βουλιαγμένης, ως μιας διοικητικής μονάδος δια την εφαρμογήν των διατάξεων περί κυκλοφορίας και σταθμεύσεως προς εκμίσθωσιν των εν αυτή εδρευόντων μετά ή άνευ μετρητού επιβατηγών αυτοκινήτων δημοσίας χρήσεως. Έχοντες υπ’ όψιν: 1)Τας διατάξεις του άρθρ. 7 παρ. 2 του Ν.Δ. 701/1970 «περί ενεργουμένων δια κατηγοριών τινών αυτοκινήτων μεταφορών και επιβαλλομένων διοικητικών κυρώσεων εις κατόχους και οδηγούς αυτών». 2)Τας υπ’ αριθ. Δ.156589/1969 και 8600/916/ 1971 αποφάσεις ημών. 3)Την ανάγκην δημιουργίας ευνοϊκωτέρων συνθηκών κυκλοφορίας, εκμεταλλεύσεως και ίσων όρων εργασίας των μετά ή άνευ μετρητού επιβατηγών αυτοκινήτων δημοσίας χρήσεως των εχόντων έδρας Δήμους ή Κοινότητας της περιοχής τέως Διοικήσεως Πρωτευούσης αποτελούντες εν πολεοδομικόν συγκρότημα (εν ενιαίον φυσικόν σύνολον, μίαν πόλιν) και προς τον σκοπόν της καλλιτέρας εξυπηρετήσεως του επιβατικού κοινού αυτών, αποφασίζομεν: 1.Οι εν τη παρ. 3 της παρούσης Δήμοι και Κοινότητες της περιοχής τέως Διοικήσεως Πρωτευούσης, θεωρούνται ως αποτελούντες ενιαίαν διοικητικήν μονάδα, δια την εφαρμογήν των σχετικών διατάξεων περί κυκλοφορίας και σταθμεύσεως προς εκμίσθωσιν των επιβατηγών αυτοκινήτων δημοσίας χρήσεως μετά ή άνευ μετρητού (ταξί-αγοραία). 2.Επιβατηγά αυτοκίνητα δημοσίας χρήσεως, μετά ή άνευ μετρητού, επί της αδείας κυκλοφορίας των οποίων αναγράφεται ως έδρα αυτών Δήμος ή Κοινότης εκ των εν τη επομένη παραγράφω αναφερομένων, επιτρέπεται όπως σταθμεύουν ελευθέρως και καθ’ οιανδήποτε ώραν του 24ώρου εις, τας εντός των διοικητικών ορίων απάντων των εν λόγω Δήμων και Κοινοτήτων, εκάστοτε οριζομένας θέσεις σταθμεύσεων (πιάτσας). 3.Η εν τη παρ. 1 προβλεπομένη ενιαία διοικητική μονάς, καταλαμβάνουσα ολόκληρον την περιοχήν της τέως Διοικήσεως   Επιβατικά αυτοκίνητα (Δημόσιας και Ιδιωτικής Χρήσης) 21.Ε.γ.65-66 Πρωτευούσης, εξαιρέσει της Κοινότητος Βουλιαγμένης, εφ’ ης (τέως Διοικήσεως Πρωτευούσης) έχουν εφαρμογήν αι διατάξεις της παρούσης αποφάσεως, περιλαμβάνει τους κάτωθι Δήμους και Κοινότητας, συμπεριλαμβανομένου και του χώρου του Κρατικού Αεριλιμένος Ελληνικού: Δήμοι: Αγίων Αναργύρων, Αγίας Βαρβάρας, Αγίου Δημητρίου, Αγίου Ιωάννου Ρέντη, Αγίας Παρασκευής, Αθηναίων, Αιγάλεω, Αμαρουσίου, Αλίμου, Βύρωνος, Γαλατσίου, Γλυφάδας, Δάφνης, Δραπετσώνας, Ζωγράφου, Ηλιουπόλεως, Ηρακλείου, Καισαριανής, Καλλιθέας, Κερατσινίου, Κηφισιάς, Κορυδαλλού, Μοσχάτου, Νέας Ιωνίας, Νέας Σμύρνης, Νέας Φιλαδελφείας, Νέων Λιοσίων, Νικαίας, Παλαιού Φαλήρου, Πειραιώς, Περάματος, Περιστερίου, Ταύρου, Υμηττού, Χαϊδαρίου, Χαλανδρίου, Χολαργού. Εις την Περιμετρικήν Ζώνην των Δ.Χ. Επιβατηγών αυτοκινήτων περιοχής Αθηνών περιελήφθη και ο Δήμος Αχαρνών δια της υπ’ αριθ. 302150 της 20 Ιουλ./16 Αυγ. 1973 (ΦΕΚ Β΄ 950) αποφ. Νομάρχου Αττικής. Κοινότητες: Αργυρουπόλεως, Βούλας, Βριλισσίων, Καματερού, Λυκοβρύσεως, Μελισσίων, Μεταμορφώσεως, Νέας Χαλκηδόνος, Νέου Ψυχικού, Παπάγου, Πετρουπόλεως, Πεύκης, Φιλοθέης, Ψυχικού, Νέας Ερυθραίας, Πεντέλης, Εκάλης, Νέας Πεντέλης. 4.Δια την εφαρμογήν του εκάστοτε ισχύοντος τιμολογίου των μετά μετρητού επιβατηγών αυτοκινήτων δημοσίας χρήσεως (ταξί) επί της αδείας κυκλοφορίας των οποίων αναγράφεται ως έδρα αυτών Δήμος ή Κοινότης εκ των αναφερομένων εν τη προηγουμένη παραγράφω, καθορίζομεν ενιαίαν περιμετρικήν ζώνην (Τιμολόγιον I) περιλαμβάνουσαν τα διοικητικά όρια απάντων των εν λόγω Δήμων και Κοινοτήτων. 5.Τα δι’ ημετέρων προγενεστέρων αποφάσεων καθορισθέντα εξωτερικά διακριτικά γνωρίσματα των ως είρηται αυτοκινήτων (χρωματισμοί φωτεινής επιγραφής, πλευρικής ζώνης του αμαξώματος κλπ.) διατηρούνται ως έχουν. 6.Καταργούνται αι υπ’ αριθ. Δ.156589/1969 και 8600/916/1971 ημέτεραι αποφάσεις. 7.Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. Η ανωτέρω απόφασις συνεπληρώθη δια της υπ’ αριθ. 152171 της 6/12 Αυγ. 1974 (ΦΕΚ Β΄ 806) αποφ. Νομάρχου Αττικής, δι’ ης ωρίσθη ότι, εις την Περιμετρικήν Ζώνην των επιβατικών Δ.Χ. αυτοκινήτων της περιοχής Πρωτευούσης, περιλαμβάνονται και οι κάτωθι Δήμοι και Κοινότητες: (Αντί της σελ. 226,61(β) Σελ. 226,61(γ) Τεύχος 540-Σελ. 39 α)Ασπροπύργου, β)Άνω Λιοσίων, γ) Παιανίας, δ)Βάρης, ε)Βουλιαγμένης, ς)Δροσιάς, ζ) Ζεφυρίου, η)Παλλήνης, θ)Φυλής. Προς αντιμετώπισιν των κατά τας νυκτερινάς ώρας από 20.00΄-06.00΄ προυσιαζομένων εκτάκτων αναγκών εις τους εν λόγω Δήμους και Κοινότητας, δέον όπως διανυκτερεύωσιν εναλλάξ εις τας έδρας των Ε.Δ.Χ. αυτοκίνητα, του αριθμού τούτων καθορισθησομένου υπό της οικείας Αστυνομικής Αρχής. Δια της υπ’ αριθ. 152797 της 7/17 Οκτ. 1974 (ΦΕΚ Β΄ 1063) αποφ. Νομάρχου Αττικής, συνεπληρώθη η ανωτέρω υπ’ αριθ. Δ.27400/1971 απόφασις και ωρίσθησαν τα κάτωθι: 1.Εις την Περιμετρικήν Ζώνην των επιβατηγών Δ.Χ. αυτοκινήτων της περιοχής Πρωτευούσης περιλαμβάνεται και ο Δήμος Ελευσίνος. 2.Επιτρέπομεν την εκμίσθωσιν των επιβατηγών αυτοκινήτων Δ.Χ. έδρας Σπάτων από της έδρας των προς οιονδήποτε σημείον εντός της Περιμετρικής Ζώνης της περιοχής Πρωτευούσης και αντιστρόφως, ήτοι την προς την έδραν των εκμίσθωσιν εκ της υπ’ όψιν περιοχής, δια χρήσεως του τιμολογίου I. 3.Τα όρια μέχρι των οποίων θα ισχύη το τιμολόγιον I και εις σημεία ένθα περατούται η οικιστική συνέχεια εντός της ακτίνος 20 χιλιομέτρων από της Ομονοίας δι’ άπαντας τους Δήμους και Κοινότητας τους περιλαμβανομένους εις την Περιμετρικήν Ζώνην των επιβατηγών Δ.Χ. αυτοκινήτων της περιοχής Πρωτευούσης, θέλουσι καθορισθή υπό της συσταθείσης προς τούτο δι’ ημετέρας αποφάσεως Επιτροπής. Εις τα ως άνω σημεία θέλουσι τοποθετηθή υπό των αρμοδίων οργάνων αι προβλεπόμεναι ενδεικτικαί πινακίδες. 4.Προς αντιμετώπισιν των κατά τας νυκτερινάς ώρας 20.00΄ έως 06.00΄ παρουσιαζομένων εκτάκτων αναγκών εις τους ρηθέντας Δήμους και Κοινότητας, δέον όπως διανυκτερεύωσιν εναλλάξ εις τας έδρας των, Ε.Δ.Χ. αυτοκίνητα του αριθμού τούτων καθορισθησομένου υπό της οικείας Αστυνομικής Αρχής. Σελ. 226,62(γ) Τεύχος 540-Σελ. 40 1.Ε.γ.66 «Επιβατικά αυτοκίνητα (Δημόσιας και Ιδιωτικής Χρήσης) 